En rumænsk mand fik søndag en såkaldt straksdom på 60 dages fængsel ved et grundlovsforhør. Samtidig blev udvist af Danmark i fire år. En patrulje fra Nordjyllands Politi anholdt manden lørdag aften. Politiet havde spottet manden i Jomfru Ane Gade i Aalborg, hvor han opførte sig mistænkeligt, så patruljen var fulgt efter ham til Utzon Centret. Det fortæller vagtchef hos Nordjyllands Politi, Peter Redder. Det viste sig, at manden, som var en 21-årig turist fra Rumænien, havde stjålet 15 telefoner fra diskoteksgæster i Jomfru Ane Gade. Flere af mobiltelefonerne er allerede udleveret til deres retmæssige ejere. Resten ligger på politigården i Aalborg, indtil de retmæssige ejere gør krav på dem.

Opsummering:
En rumænsk mand er blevet udvist efter tyverier af smartphones.